  Виталий Пронин Брангуртысь песянайлы  Наталья Пугачёвалы Быдӟым ожын бырем атаез сярысь ивор вуттӥзы судъя приставъёс.  Наталляпайлэн бубиз - Бегешев Яков Филиппович - войнаысь ӧз берытскы. Песянай тодӥз солэсь бырем арзэ гинэ - 1942-тӥ. Кыӵе ке вераськонын Наталляпай та сярысь поттылӥз - иворез йыраз кельтӥз Удмуртиысь валтӥсь судъя пристав Айваз Марданшин. Собере кивалтћсь сюлмаськиз туж кулэ ивор люкан пумысен.Тодмо луиз: Яков Бегешев оже кошкиз выныныз ӵош 1941-тӥ арын Пурга военкоматысь. Но фашистъёсты жугыны кема ӧз кылды - 1942-тӥ арын солдат Бегешев Воронеж дорын бырыны шедиз. Тужгес дуно мукетыз ивор: Воронеж улосысь Хлевенской районысь Малая Верейка черкогуртын ожын быремъёслы сӥзем мемориалзы вань. Уно сю фамилия пӧлын пусъемын Яков Бегешевлэн нимтулыз но 1905-тӥ-1942-тӥ улон аръёсыз. Та синпелетэз утё, чаклало гуртысь школаын дышетскисьёс.Брангуртысь песянайлы таяз арняе Воронеж улосысь гожтэт но туспуктэмъёс вуизы. Соосты судъя приставъёс сётӥзы Пугачёва Наталляпайлы, песянайлы пыр-поч веразы утчаськонлэн радъяськемез сярысь но.Елена Скворцова. Теги: Брангуртысьпесянайёс  